今日同媽咪慶祝生日,朝早上網見到網友話富貴雞好食,但係要預早訂.於是即刻打電話訂位同訂咗隻富貴雞.跟住我再叫咗鍋塌豆腐,清炒蝦仁,小籠包同素菜餃.富貴雞又乾又鞋,仲要成$260蚊,一啲都唔值,千祈唔好試.清炒蝦仁隻蝦係好大,不過冇蝦味,而且好鹹.叫伙計換,佢就拎咗入廚房,沖一沖水再攞噃出嚟.鍋塌豆腐啲皮爛晒,賣相好唔掂.小籠包啲肉汁冇鮮味.素菜餃啲皮爆晒口,又乾.連杏仁豆腐都唔好食.一句到尾,劣. 媽咪食咗小小就黑晒面,埋單仲要五百幾蚊.真係一啲都唔值.冇下次.